[{"text_idx": "#000000", "text": "Treenerite soovitus trenniga alustamiseks: kui ei viitsi trenni minna, siis mine so\u0303braga koos!\n384 supluskoha seast kujunes eestlaste lemmikuks Kunda rand\nTreener annab no\u0303u: kardiotrenn ei pea olema lihtsalt jooks lindil\nSimple Session alustab Tallinna ta\u0308navatelt ning pu\u0308stitab Vabaduse va\u0308ljakule Tartu Kaarsilla koopia\nKolme suvekuu jooksul ku\u0308lastati Eesti Terviseradasid rekordilised 3 miljonit korda!"}, {"text_idx": "#000003", "text": "Eile, 1. juunil avatai Eesti Spordi- ja Olu\u0308mpiamuuseumis na\u0308itus \u201eVaderi varandus\u201c, kus saab na\u0308ha Rein Taarama\u0308e ma\u0308rgilist kollektsiooni rattaspordi suurtuuridelt."}, {"text_idx": "#000004", "text": "Na\u0308itusel \u201eVaderi varandus\u201c jo\u0303uab esmakordselt vaatajate ette mituku\u0308mmend rariteeti Rein Taarama\u0308e spordikarja\u0308a\u0308ri tipphetkedest. Rein Taarama\u0308e, hu\u0308u\u0308dnimega Vader, on Eesti u\u0308ks edukamaid rattasportlasi, kel on ette na\u0308idata mitmeid etapivo\u0303ite maailma suurimatelt velotuuridelt Giro d\u2019Italia ja La Vuelta ning kellest sai 2021. aastal teine eestlane, kes on kandnud suurtuuril punast liidrisa\u0308rki."}, {"text_idx": "#000005", "text": "Na\u0308itus sai alguse 2021. aasta Vuelta suurtuuri liidrisa\u0308rgist, mis pidi algselt leidma oma tee muuseumi pu\u0308sina\u0308itusele. Sportlase enda ettepanekul on ta\u0308naseks spordimuuseumisse jo\u0303udnud mituku\u0308mmend senina\u0308gematut rariteeti, mis nu\u0308u\u0308d ongi esmakordselt vaatamiseks va\u0308lja pandud ko\u0303igile huvilistele. Lisaks Vuelta liidrisa\u0308rgile saab eriva\u0308ljapanekul tutvuda ka na\u0308iteks sama suurtuuri ma\u0308gedekuninga sa\u0308rgi, Tour de France\u2019i noorratturite liidrisa\u0308rgi ning veel suure osa profiratturi varustusega."}, {"text_idx": "#000006", "text": "Eriliseks teeb va\u0308ljapaneku lisaks tippesemetele just asjaolu, et see on valminud Rein Taarama\u0308ega koosto\u0308o\u0308s. Lisaks loovutatud esemetele ho\u0303lmab na\u0308itus ka sportlase kommentaare ja analu\u0308u\u0308si, mis aitavad paremini mo\u0303ista rattaspordi ko\u0308o\u0308gipoolt. \u201ePo\u0303nev oli na\u0308itust luua koos Taarama\u0308e endaga ja na\u0308ha, milliseid valikuid sportlane ise oma aastate va\u0308ltel kogunenud varanduse presenteerimisel teeb,\u201c to\u0303i esile spordimuuseumi ja na\u0308ituse kuraator Rait Ma\u0308nnik."}, {"text_idx": "#000008", "text": "Eksklusiivse va\u0308ljapanekuga saab tutvuda muuseumi lahtiolekuaegadel (K-P 10:00-18:00).\u2019"}, {"text_idx": "#000009", "text": "Eesti Spordi- ja Olu\u0308mpiamuuseum on Baltimaade suurim spordimuuseum Tartu peata\u0308naval. Muuseum la\u0308bis 2020. aastal suure uuenduskuuri ning avas uue interaktiivse pu\u0308sina\u0308ituse \u201cEesti Spordi Lugu\u201d. Eesti Spordi- ja Olu\u0308mpiamuuseumis saab panna end proovile erinevatel spordialadel ja seela\u0308bi tutvuda Eesti spordi ajalooga."}, {"text_idx": "#000010", "text": "Allikas: Eesti Spordi- ja Olu\u0308mpiamuuseum"}, {"text_idx": "#000011", "text": "Spordimuuseumi ja Rein Taarama\u0308e koosto\u0308o\u0308s valminud...Elamusna\u0308itusel saab ise kogeda ekstreemsporti!Spordimuuseumit saab edaspidi avastada koos digikaaslasegaSelgusid Eesti Spordi Kuulsuste Halli uued liikmedSpordimuuseum kaasab spordihuvilisi Eesti Spordi...Spordimuuseumis avatakse jalgpalliteemaline na\u0308itus"}]